Stroje Lamina System v československom regióne
Krabice, tašky, obálky? Nie! Oveľa viac!
Naši čitatelia už iste vedia, že zastúpenie Koenig & Bauer (CEE) už pred piatimi rokmi spojilo v Čechách a na Slovensku sily so švédskou firmou Lamina, ktorá je jedným zo svetových lídrov v kašírovacích strojoch a mimoriadne úspešnou v oblasti lepiacich zariadení. Keďže narastajúci trend týchto produktov potvrdzujú aj inštalácie zariadení v našom regióne, rozhodli sme sa venovať priestor aj tomuto segmentu. Mnohí z vás dostávate od svojich zákazníkov nové výzvy vo forme lepených zákaziek a musíte ich zvládať manuálne a pritom je tu riešenie, ktoré sa neorientuje vyslovene na jeden typ produktu ako je to bežné.
Ako bolo spomenuté, Lamina vyrába kašírovacie stroje od základných manuálnych verzií až po plnoautomatické linky s mnohými opciami. Takisto pri lepiacich strojoch si zákazník môže zvoliť neskutočne variabilný Gluer, pracovnú stanicu WS, či viac automatizované linky Glueline, Folder Gluer či stroj na aplikáciu pásky Tape Table. Ak používate množstvo obojstrannej lepiacej pásky, manuálne pištole s tavným lepidlom či disperzné lepidlá pre svoje zákazky, zvážte návštevu stránky www.laminasystem.com alebo si nájdite prezentačné videá na youtube po zadaní hesla laminasystem. So všetkým pomôžu obchodní zástupcovia Koenig & Bauer (CEE), ktorí zabezpečia testy vašich zákaziek v democentre Lamina a prediskutujú s vami rentabilitu prípadnej investície. V čase narastajúcich problémov s nedostatkom pracovnej sily je automatizácia východiskom.
Kartex-VL Fiľakovo
Na začiatku bola malá regionálna kartonážka s celoslovenskou pôsobnosťou. Investície však urobili svoje. Spoločnosť KARTEX-VL z Fiľakova je na trhu výroby papierových obalov od roku 2001, dodáva obaly prakticky do celého sveta. Spracúvajú hlavne vlnitú lepenku v hnedom, bielom či mramorovom prevedení. Zdobí ich viacero certifikátov a v záujme ďalšieho napredovania tohto roku investovali do švédskeho kašírovacieho stroja Lamina SA 1420 Basic pre poloautomatické kašírovanie hárku na hárok. Pre vysokokvalitné finálne produkty je dôležitá presnosť spracovania a toto zariadenie je výnimočné vďaka tzv. Lamina registru. Hoci je obsluha užívateľsky príjemná, dodávateľ umožní takmer týždňové zaškolenie. Personál vo Fiľakove si tak mohol osvojiť potrebné technické znalosti.
Nikara Krupina Gluer 1400
Firma Nikara bola založená v roku 1991 pánom Jurovýchom ako tlačiareň zameraná na tlač a viazanie kníh. Postupom času sa tento malý podnik rozrástol a momentálne disponuje 3 hárkovými ofsetovými strojmi, 2 rotačnými ofsetovými strojmi a výrobnou prevádzkou s väzbami V1, V2,V8, ktorá zamestnáva 100 ľudí. Nikara nie je typický zákazník v oblasti „packagingu a digital print industry“, ale je jedným z najväčších výrobcov kníh s tvrdou väzbou na Slovensku. „Knihy potrebujú  pridanú hodnotu, zaujímavé vizuálne prevedenie, balenie, či už ide o edície kníh alebo knihy na špeciálnu udalosť,“ vysvetľuje pán Jurových. „Vždy hľadáme cesty ako ešte viac uspokojiť našich klientov, preto sme sa rozhodli investovať do Lamina Gluer (lepička lamina), ktorá nám umožňuje rozšíriť portfólio spracovávania tvrdých väzieb ako napríklad flexo väzba, ...
Rea Nitra Gluer 1400
Tlačiareň Rea z Nitry, najstaršieho mesta na Slovensku, bola založená v roku 1992. Firma bola na začiatku orientovaná na potlač a predaj reklamných predmetov. V ďalšom kroku pribudla ofsetová tlač spolu s DTP. V roku 2007 prišla veľká zmena pre tlačiareň – prvý štvorfarbový tlačový stroj, ktorý v roku 2016 vystriedal formátovo väčší od spoločnosti KBA – Performa 74-5. Popri bežných komerčných zákazkách je čoraz väčší dopyt po menších obalových produktoch a ich manuálna výroba sa stala čoraz viac ťažkou až nereálnou. Spoločnosť preto viackrát kvôli vyššej produktivite, kvalite a zníženiu personálnych nákladov otestovala lepičku Gluer od firmy Lamina a následne po stále narastajúcom tlaku svojich zákazníkov pristúpila k investícii do švédskeho stroja. Obsluha si počas školenia veľmi dobre osvojila nastavovanie zariadenia na rôzne zákazky z portfólia firmy a je schopná kreatívne pristúpiť aj k novým typom zákaziek.
Obr. 1: Majiteľ spoločnosti Nikara pán Róbert Jurových (vpravo) s vedúcim výroby Jozefom Turanom.
Obr. 2: Riaditeľ spoločnosti pán Patrik Jiránek (vľavo) s obsluhou zariadenia a školiteľom z firmy Lamina.